John Færseth

John Hilmer Berge Færseth (født 10. april 1972) er en norsk forfatter og medieviter som har skrevet flere bøker og artikler om alternative miljøer og konspirasjonsteorier i Norge og andre land.

Han fullførte mastergrad i medievitenskap om nyhetsmedier i etniske konfliktområder i Serbia ved Universitetet i Oslo i 2009.

I 2013 gav han ut den første boken om norske konpirasjonsteoretiske miljøer, KonspiraNorge, på Humanist forlag. Han har bidratt med tekster til blant andre Fri Tanke, tidsskriftet Humanist og Minerva, og var redaktør for nettstedet Vepsen 2013–2014. I 2014 utgav han boka Ukraina: Landet på grensen.

Bibliografi 
 KonspiraNorge. Humanist forlag, 2013
 Ukraina. Landet på grensen. Humanist forlag, 2014
 KonspiraNorge. Oppdatert utgave. Humanist forlag, 2017
 Fyrtårnet i øst: Putins Russland og vestlige ekstremister. Humanist forlag, 2021

Referanser 

Norske sakprosaforfattere